《隐士五首 其五 荷蒉》
明代·程敏政

于于田舍翁，行行荷其蒉。过馆闻磬声，知是客游卫。

嗟此行路难，莫道隐居易。徬徨野水侧，浅揭深则厉。

多少乘桴心，终成半途废。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。